**Digitālās modernizācijas tematiskā komiteja**

(Ministru prezidenta 01.12.2023. rīkojums Nr. 2023/1.2.1.-312)

**SĒDES PROTOKOLS**

|  |  |  |
| --- | --- | --- |
| Rīgā | Nr. 3 | 2024. gada 16. jūlijā |

|  |  |  |
| --- | --- | --- |
| **Sēdi vada** |  |  |
| Viedās administrācijas un reģionālās attīstības ministre | – | I. Bērziņa |
|  |  |  |
| **Piedalās:** |  |  |
| **Tematiskās komitejas locekļi:** |  |  |
| Aizsardzības ministrijas parlamentārais sekretārs | – | A. Švinka |
| Ekonomikas ministrs | – | V. Valainis |
| Iekšlietu ministrs | – | R. Kozlovskis |
| Izglītības un zinātnes ministre | – | A. Čakša |
| Kultūras ministre | – | A. Lāce |
| Veselības ministrijas parlamentārais sekretārs | – | A. Uršuļskis |
|  |  |  |
| **Institūciju pārstāvji:** |  |  |
| Ekonomikas ministrija | – | A. Pierhurovičs |
| Finanšu ministrija | – | E. Šadris |
| Iekšlietu ministrija | – | K. Āboliņš |
| Iekšlietu ministrijas Informācijas centrs | – | Ā. Dzērvāns |
| Izglītības un zinātnes ministrija | – | J. Paiders |
| Klimata un enerģētikas ministrija | – | S. Seņkāns |
|  | – | K. Melnis |
| Kultūras ministrija | – | U. Zariņš |
| Labklājības ministrija | – | A. Grīnberga |
| Satiksmes ministrija | – | E. Klētnieks |
| Tieslietu ministrija | – | G. Puce |
|  | – | L. Paegļkalna |
| Veselības ministrija | – | A. Balode |
|  | – | Ņ. Trojanskis |
| Viedās administrācijas un reģionālās attīstības ministrija | – | G. Ozols |
|  | – | L. Linabergs |
|  | – | A. Sviklis |
|  | – | S. Spurķe |
| Zemkopības ministrija | – | R. Kronbergs |
|  | – | N. Šmits |
| Latvijas Informācijas un komunikācijas tehnoloģijas asociācija | – | S. Bāliņa |
| Valsts kanceleja | – | H. Beitelis |
|  | – | K. Ozoliņa |
| Ministru prezidentes birojs | – | R. Lasmanis |
|  |  |  |
| **Protokolē** |  |  |
| Valsts kancelejas pārstāve | – | L. Milenberga |
|  |  |  |
| Sēdi sāk plkst. 9:00 |  |  |

**1. §**

**Par Eiropas Savienības kohēzijas politikas programmas 2021.–2027.gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” priekšatlases priekšlikumiem.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, A. Uršuļskis, A. Grīnberga, S. Bāliņa, V. Valainis, A. Lāce, U. Zariņš, A. Čakša, I. Bērziņa)

1. Pieņemt zināšanai sniegto prezentāciju.

2. Atbalstīt prezentācijā sagatavoto piedāvājumu un par Eiropas Savienības kohēzijas politikas programmas 2021.–2027.gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” (turpmāk – 1.3.1.1. pasākums) ārkārtas prioritātes projektiem atzīt šādus ministriju un iestāžu pieteiktos projektus, kuru kopējais finansējuma apjoms nepārsniedz 22 508 000 *euro*:

2.1. Jaunas Personu apliecinošu dokumentu informācijas sistēmas izstrāde – Iekšlietu ministrija, Pilsonības un migrācijas lietu pārvalde (10 000 000 *euro* apjomā);

2.2. Eiropas Jūras vienloga sistēmas EMSWe ieviešana – Satiksmes ministrija (2 800 000 *euro* apjomā);

2.3. VSAA pakalpojumu pieejamība un A1 sertifikāti – Labklājības ministrija, Valsts sociālās apdrošināšanas aģentūra (473 000 *euro* apjomā);

2.4. Robežšķērsošanas risinājumu pirmā kārta – Satiksmes ministrija, Latvijas Valsts radio un televīzijas centrs (2 500 000 *euro* apjomā);

2.5. Vienotā būves datu reģistrācijas procesa transformācija – Tieslietu ministrija, Valsts zemes dienests (2 800 000 *euro* apjomā);

2.6. Būvniecības informācijas sistēmas pilnveide vienotās būves datu reģistrācijas procesa nodrošināšana – Ekonomikas ministrija, Būvniecības valsts kontroles birojs (1 535 000 *euro* apjomā, var tikt iekļauts 2.5. apakšpunktā norādītajā projektā);

2.7. E-valdības ieviešana, Vienotā tiesību aktu izstrādes un saskaņošanas portāla (TAP) 2. kārta – Valsts kanceleja (2 400 000 *euro* apjomā).

3. Šī protokola 2. punktā norādītajām atbildīgajām nozaru ministrijām un iestādēm ne vēlāk, kā viena mēneša laikā uzsākt ārkārtas prioritātes projektu IKT risinājumu aprakstu saskaņošanu 2023. gada 4. jūlija Ministru kabineta noteikumu Nr. 368 “Informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtība” noteiktajā kārtībā un līdz 2024. gada 30. decembrim iesniegt Ministru kabinetā rīkojumu projektus par 2. punktā norādīto projektu pasu apstiprināšanu un projekta iekļaušanu 1.3.1.1. pasākuma projektu sarakstā.

4. Viedās administrācijas un reģionālās attīstības ministrijai (turpmāk – VARAM) sadarbībā ar horizontālo attīstības jomu līdzatbildīgajām ministrijām un iestādēm izstrādāt un valsts IKT pārvaldības vadītāju forumā izskatīt horizontālo attīstības jomu arhitektūru aprakstus šādos termiņos, ietverot tās investīciju iniciatīvas, kas tika pieteiktas 1.3.1.1. pasākuma projektu priekšatlasei un ietvertas priekšlikumā Digitālās modernizācijas tematiskajai komitejai par summu, kas nepārsniedz 62 275 000 *euro*:

4.1. līdz 2024. gada 31. decembrim – Mākslīgā intelekta pielietojumi pārvaldes produktivitātei – sadarbībā ar Kultūras ministriju un Labklājības ministriju[[1]](#footnote-2) (1. kārtas projektu kopējais apjoms – 6 500 000 *euro*, integrēto institūciju rādītājs – 40);

4.2. līdz 2025. gada 31. martam – IKT infrastruktūra un kiberdrošība – sadarbībā ar Aizsardzības ministriju, Satiksmes ministriju, Tieslietu ministriju, Iekšlietu ministriju, Kultūras ministriju, Zemkopības ministriju, Izglītības un zinātnes ministriju un Veselības ministriju (1. kārtas projektu kopējais apjoms – 2 925 000 *euro*);

4.3. līdz 2024. gada 31. oktobrim – Datu pārvaldības un izplatīšanas risinājumi – sadarbībā ar Iekšlietu ministriju, Labklājības ministriju1 un Latvijas Pašvaldību savienību (1. kārtas projektu kopējais apjoms – 4 400 000 *euro*, integrēto institūciju rādītājs – 10);

4.4. līdz 2025. gada 31. martam – Datu analīzes platformas un pielietojumi – sadarbībā ar Ekonomikas ministriju, Finanšu ministriju, Veselības ministriju, Kultūras ministriju, Izglītības un zinātnes ministriju, Labklājības ministriju1 un Valsts kanceleju (1. kārtas projektu kopējais apjoms – 8 850 000 *euro*);

4.5. līdz 2024. gada 31. decembrim – Pakalpojumu pārvaldības un piegādes risinājumi – sadarbībā ar Ekonomikas ministriju, Finanšu ministriju, Labklājības ministriju1 un Veselības ministriju (1. kārtas projektu kopējais apjoms – 7 700 000 *euro*, integrēto institūciju rādītājs – 1020);

4.6. līdz 2024. gada 31. decembrim – Personu identifikācijas un digitālās uzticamības risinājumi – sadarbībā ar Satiksmes ministriju, Iekšlietu ministriju, Izglītības un zinātnes ministriju un Zemkopības ministriju (1. kārtas projektu kopējais apjoms – 21 500 000 *euro*, integrēto institūciju rādītājs – 600);

4.7. līdz 2025. gada 31. martam – Valsts pārvaldes modernizācijas risinājumi – sadarbībā ar Valsts kanceleju, Finanšu ministriju, Iekšlietu ministriju, Kultūras ministriju, Labklājības ministriju1 un Tieslietu ministriju (1. kārtas projektu kopējais apjoms – 8 400 000 *euro*, integrēto institūciju rādītājs – 30);

4.8. līdz 2025. gada 31. martam sagatavot un atbilstoši Ministru kabineta noteikumu Nr. 338 “Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” īstenošanas noteikumi” (turpmāk – MK noteikumi Nr. 338) 29.15. apakšpunkta prasībām iesniegt Ministru kabinetā rīkojuma projektu par projekta “Arhitektūras pārvaldības ieviešanas 2. kārta” projekta pases apstiprināšanu un iekļaušanu 1.3.1.1. pasākuma projektu sarakstā, nosakot tā kopējo finansējuma apjomu 2 000 000 *euro*.

5. Šī protokola 4. punktā minētos arhitektūru aprakstus jāizstrādā atbilstoši VARAM tīmekļa vietnē publicētajai metodikai un tiem ir jāietver arī risinājumus, kas jomas ietvaros tiek attīstīti ārkārtas prioritātes projektu ietvaros, kā arī ar citu avotu finansējumu.

6. Šī protokola 4. punktā minētie arhitektūras apraksti satur jomas arhitektūras ieviešanas projektu pases atbilstoši VARAM tīmekļa vietnē publicētajai veidnei, nepārsniedzot jomai noteikto 1. kārtas finansējuma apjomu.

7. Arhitektūras ieviešanas projektiem jānodrošina MK noteikumu Nr. 338 14. punktā noteiktā rādītāja sasniegšanu atbilstoši 4.1. – 4.7. apakšpunktos noteiktajām rādītāja vērtībām.

8. Atbildīgajām ministrijām un iestādēm līdz 2025. gada 30. jūnijam izstrādāt un izskatīt valsts IKT pārvaldības vadītāju forumā šādus nozaru attīstības jomu arhitektūru aprakstus, ietverot tās investīciju iniciatīvas, kas tika pieteiktas 1.3.1.1. pasākuma projektu priekšatlasei un ietvertas priekšlikumā Digitālās modernizācijas tematiskajai komitejai par summu, kas nepārsniedz 84 908 000 *euro*:

8.1. E-lieta – Tieslietu ministrija sadarbībā ar Veselības ministriju un Iekšlietu ministriju (1.kārtas projektu kopējais apjoms – 17 900 000 *euro*, integrēto institūciju rādītājs 245)

8.2. Izglītības nozare – Izglītības un zinātnes ministrija (1. kārtas kopējais apjoms – 5 400 000 *euro*, integrēto institūciju rādītājs 81);

8.3. Kultūras nozare – Kultūras ministrija (1. kārtas projektu kopējais apjoms – 3 500 000 *euro*);

8.4. Labklājības nozare – Labklājības ministrija (1. kārtas projektu kopējais apjoms – 10 473 000 *euro*, integrēto institūciju rādītājs 50);

8.5. Nodokļi un muita – Finanšu ministrija (1. kārtas projektu kopējais apjoms – 14 000 000 *euro*, integrēto institūciju rādītājs 10);

8.6. Veselības nozare – Veselības ministrija (1. kārtas projektu kopējais apjoms – 7 500 000 *euro*, integrēto institūciju rādītājs 248);

8.7. Zemkopības nozare – Zemkopības ministrija (1. kārtas projektu kopējais apjoms – 3 500 000 *euro*, integrēto institūciju rādītājs 213);

8.8. Transporta nozare – Satiksmes ministrija (1. kārtas projektu kopējais apjoms – 12 800 000 *euro*, integrēto institūciju rādītājs 76);

8.9. Būvniecība – Tieslietu ministrija sadarbībā ar Ekonomikas ministriju (1. kārtas projektu kopējais apjoms – 4 335 000 *euro*, integrēto institūciju rādītājs 120);

8.10. Reģioni un vide – Viedās administrācijas un reģionālās attīstības ministrija sadarbībā ar Klimata un enerģētikas ministriju (1. kārtas projektu kopējais apjoms – 5 500 000 *euro*, integrēto institūciju rādītājs 56).

9. Šī protokola 8. punktā minētos arhitektūru aprakstus jāizstrādā atbilstoši VARAM tīmekļa vietnē publicētajai metodikai un tiem ir jāietver arī risinājumus, kas jomas ietvaros tiek attīstīti ārkārtas prioritātes projektu ietvaros, kā arī ar citu avotu finansējumu.

10. Šī protokola 8. punktā minētie arhitektūru apraksti satur jomas arhitektūras ieviešanas projektu pases atbilstoši VARAM tīmekļa vietnē publicētajai veidnei, nepārsniedzot jomai noteikto 1. kārtas finansējuma apjomu.

11. Arhitektūras ieviešanas projektiem jānodrošina MK noteikumu Nr. 338 14. punktā noteiktā rādītāja sasniegšanu atbilstoši 8.1. – 8.10. apakšpunktos noteiktajām rādītāja vērtībām.

12. VARAM reizi gadā sniegt informāciju Digitālās modernizācijas tematiskajai komitejai par 1.3.1.1. pasākuma ieviešanas progresu un izmaiņu priekšlikumiem.

13. Labklājības ministrijai pēc sēdes iesniegt VARAM informāciju par tām jomām (domēniem), kuru izstrādē tā vēlas piedalīties, un VARAM attiecīgi papildināt Horizontālo prioritāšu attīstības jomu arhitektūras.

Sēdi slēdz plkst. 9:40

|  |  |  |
| --- | --- | --- |
| Viedās administrācijas un reģionālās attīstības ministre | (paraksts\*) | Inga Bērziņa |

\* Dokuments ir parakstīts ar drošu elektronisko parakstu

1. Iekļauts saskaņā ar 10.punktā uzdoto uzdevumu un Labklājības ministrijas sniegto informāciju par jomām (domēniem) kuru izstrādē Labklājības ministrija vēlas piedalīties. [↑](#footnote-ref-2)